Alaquàs realitza una enquesta ciutadana per conèixer l'opinió de la ciutadania sobre el mercat ambulant
22/01/2021

# Alaquàs realitza una enquesta ciutadana per conèixer l'opinió de la ciutadania sobre el mercat ambulant

*   22/01/2021
*   [Comerç](/categoria/5/0/comerc)
*   [Imprimir](#)
*   Compartir
*    https://www.alaquas.org/documento.asp?id\_do=19351

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19351%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20realitza%20una%20enquesta%20ciutadana%20per%20con%C3%A8ixer%20l%27opini%C3%B3%20de%20la%20ciutadania%20sobre%20el%20mercat%20ambulant)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19351/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/19351/22012021whatsapp_image_2021-01-21_at_12_39_01_1__Form_4.jpg)](https://www.alaquas.org/ficheros/documentos/2021/2/19351/22012021whatsapp_image_2021-01-21_at_12_39_01_1__Form_10.jpg "<a href='https://www.alaquas.org/ficheros/documentos/2021/2/19351/22012021whatsapp_image_2021-01-21_at_12_39_01_1__Form_10.jpg' target=_blank><i class='fa fa-external-link' aria-hidden='true'></i>.Alaquàs realitza una enquesta ciutadana per conèixer l'opinió de la ciutadania sobre el mercat ambulant</a>")

L'objectiu de l'Ajuntament d'Alaquàs és conéixer amb més detall els hàbits de compra de les veïnes i els veïns amb l'objectiu de detectar possibles necessitats

 **L’Ajuntament d’Alaquàs ha posat en marxa una enquesta ciutadana per tal de conèixer la satisfacció de la ciutadania al voltant del mercat ambulant. Les enquestes començaren a realitzar-se ahir en els punts d’accés a la instal·lació.**

 **L’objectiu de l’Ajuntament és conéixer amb detall els hàbits de compra de les veïnes i veïns així com la seua opinió per tal de continuar oferint un servei de qualitat així com les millors condicions de seguretat i d’espai. Per això, les preguntes estan relacionades amb la freqüència amb què la ciutadania visita el mercat, sobre els productes que adquireix i sobre la seua satisfacció general. Hi ha dues preguntes en concret també sobre la nova ubicació de la instal·lació i es demana també a la ciutadania si tenen algun suggeriment a realitzar.**

 **Les enquestes estan sent realitzades per l’alumnat del Taller d’Ocupació d’Operacions Auxiliars de Serveis Administratius i Generals que s’imparteix al Centre de Formació Francesc Ferrer Martí d’Alaquàs i els servirà com una pràctica formativa dins del seu currículum.**

 **El Mercat Ambulant d’Alaquàs continua prestant el seu servei cada dijous tot i que a una nova ubicació i totes les mesures necessàries per tal de garantir la seguretat de la ciutadania.  Arran de la situació de crisi generada pel Covid-19, l’Ajuntament va realitzar un important treball de reubicació de les parades així com l’aplicació estricta de totes les mesures de seguretat exigides per part de la Conselleria de Sanitat Universal i Salut Pública.**

 **Per tal de garantir la distància social requerida entre persones i parades, l’Ajuntament d’Alaquàs va traslladar el Mercat al carrer Lanjarón, concretament al tram entre els carrers Santa Anna i Lis Barona, on van ser distribuïdes les 108 parades que van reobrir al públic. Per controlar l’accés i l’aforament, van ser habilitats tres únics punts d’entrada i eixida vigilats per personal municipal per tal de garantir el compliment de les normes de control d’afluència i distància social. Per al control de l’aforament, es pot consultar la disponibilitat existent en temps real en l’enllaç https://www.alaquas.org/integraciones/aforo/, la nova aplicació pròpia dissenyada per l’Ajuntament d’Alaquàs per al control i la gestió de l'aforament en les diferents instal·lacions municipals. Per tal d’extremar les precaucions, es van habilitar en aquests punts d’entrada dispensadors amb gel hidroalcohòlic d’ús obligatori per a totes les persones que accedeixen al recinte de compra.**

 **El nou espai de compra permet respectar les distàncies de seguretat requerides entre les persones compradores per tal que el contacte siga el mínim. Cal recordar a més que és necessari l’ús de mascareta dins del recinte i l'ús de gel hidroalcohòlic.**